**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 03.02.2023, ora 08.00 – 04.02.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 04.02.2023, ora 07.00**

**RÂURI**

**I.N.H.G.A.** a emis o **Atenţionare Hidrologică, cod galben,** valabilă în intervalul **03.02.2023 ora 23:00 – 05.02.2023 ora 12:00**, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE ATENŢIE** pe unele râuri din bazinele hidrografice **Bega, Pogăniş, Bârzava, Moraviţa, Caraş**, astfel:

**COD GALBEN:**

 **În intervalul 03.02.2023 ora 23:00 – 05.02.2023 ora 12:00** pe râurile din bazinele hidrografice: Bega – bazin amonte S.H. Chizătău **(judeţul Timiş)**, Pogăniş – bazin amonte Ac. Cadar Duboz **(judeţul Caraş Severin)**, Bârzava, Moraviţa **(judeţele: Caraş Severin şi Timiş)**, Caraş, **(judeţul Caraş Severin)**.

Acest mesaj a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Caraş-Severin, Timiş (2 prefecturi) – ATENŢIONARE Hidrologică, cod Galben.*

**Debitele au fost în general staționare**, exceptând râurile din bazinele hidrografice: Bega, Timiș, Bârzava, Caraș, Nera și Cerna unde au fost în creștere datorită precipitațiilor lichide prognozate, cedarii apei din stratul de zăpadă și propagării, iar pe cursurile mijlocii și inferioare ale Crișurilor, creșterile s-au datorat numai propagării.

Pe fondul unor debite crescute, a precipitaţiilor lichide căzute în interval, cedării apei din stratul de zăpadă și propagării, s-au produs scurgeri importante pe versanţi, torenţi, pâraie şi creşteri semnificative de debite şi niveluri pe unele râuri mici din Banat.

Debitele se situează în general la valori în jurul și peste mediile multianuale lunare, exceptând râurile din bazinele hidrografice Barcău, Siret (exceptând cursurile superioare ale Sucevei, Moldovei, Trotuşului şi Putnei şi cursul superior şi mijlociu al Bistriţei), Prut, bazinul superior al Crasnei, bazinul inferior al Crișului Repede, și râurile din Dobrogea, unde se situează între 30-80% din normalele lunare şi mai mici (sub 30% din normalele lunare) pe râurile din bazinele hidrografice: Bârlad şi Jijia.

Formațiunile de gheață (gheață la mal, năboi, pod de gheață), existente pe râurile din Moldova și estul Transilvaniei, au fost în ușoară extindere și intensificare.

Este în vigoare o **ATENȚIONARE HIDROLOGICĂ** nr. 11 din 03.02.2023.

Nivelurile pe râuri la stațiile hidrometrice se situează sub **COTELE DE ATENȚIE**.

 **Debitele vor fi în general staționare,** exceptând râurile din bazinele hidrografice: Vișeu, Iza, Tur, Someş, Crasna, Barcău, Crişuri și Mureş unde vor fi în scădere.

Pe râurile din bazinele hidrografice Bega, Timiș, Bârzava, Caraș, Nera și Cerna debitele vor fi în creștere datorită precipitațiilor lichide prognozate, cedării apei din stratul de zăpadă și propagării.

Pe fondul unor debite crescute, a precipitaţiilor lichide prognozate, cedării apei din stratul de zăpadă și propagării, se pot produce scurgeri importante pe versanţi, torenţi şi pâraie, viituri rapide cu posibile efecte de inundaţii locale şi creşteri semnificative de debite şi niveluri cu depăşiri ale **COTELOR DE ATENŢIE** pe unele râuri mici din Banat.

Formațiunile de gheață (gheață la mal, năboi, pod de gheață), existente vor fi în extindere și intensificare și își vor face apariția și pe unele sectoare de râu din Maramureș.

Se menține **ATENȚIONAREA HIDROLOGICĂ** nr. 11 din 03.02.2023.

**DUNĂRE**

**Debitul** la intrarea în ţară (secţiunea Baziaş) în intervalul 03.02.2023 – 04.02.2023 **a fost în scădere,** având valoarea **de** **7700 m3/s**, peste media multianuală a lunii **februarie (5300 m3/s).**

Pe tot sectorul, aval de Porţile de Fier debitele au fost în scădere.

**Debitul la intrarea în ţară (secţiunea Baziaş) va fi în scădere (7500 m3/s).**

În aval de Porţile de Fier debitele vor fi în scădere.

**2.** **Situația meteorologică în intervalul 03.02.2023, ora 09.00 – 04.02.2023, ora 06.00**

**ÎN ŢARĂ**

**Administraţia Naţională de Meteorologie** (A.N.M.) a emis în data de 03.02.2023, la ora 10:00, **Atenţionarea Meteorologică nr. 15**, conform căreia:

**- INFORMARE METEOROLOGICĂ:** ,, *În intervalul 03 februarie, ora 10:00 – 05 februarie, ora 18:00* Aria ninsorilor se va extinde treptat din orele serii dinspre regiunile nord-vestice și va cuprinde cea mai mare parte a țării. Local se va depune strat nou de zăpadă, care va fi mai consistent în zonele montane. Prin acumulare, cantitățile de apă vor depăși pe alocuri 20…30 l/mp, cu precădere în jumătatea vestică a țării.

 Vântul va prezenta local și temporar intensificări, cu viteze în medie de 50…60 km/h în majoritatea zonelor, iar la munte cu rafale de 65…75 km/h. Vor fi perioade în care intensificările de vânt se vor asocia cu ninsoare.

 Notă: *de duminică (5 februarie) vremea va intra într-un proces de răcire și va deveni geroasă noaptea, cu precădere în regiunile intracarpatice.”*

**- COD GALBEN:** ,,*În intervalul 03 februarie, ora 20:00 – 05 februarie, ora 18:00,* temporar va ninge și vor fi perioade în care vântul va prezenta intensificări cu rafale de 50…70 km/h, iar la altitudini de peste 1800 m vântul va depăși 80…90 km/h, astfel încât va fi viscol și vizibilitate scăzută. În vestul Carpaților Meridionali se vor acumula peste 30…40 l/mp și se va depune strat consistent de zăpadă*.”*

Această **Atenţionare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea şi Municipiul Bucureşti (42 prefecturi) – INFORMARE;*

- către prefecturile județelor: *Alba, Arad, Argeş, Bacău, Bihor, Bistriţa-Năsăud, Braşov, Buzău, Caraş-Severin, Cluj, Covasna, Dâmboviţa, Gorj, Harghita, Hunedoara, Maramureş, Mehedinţi, Mureş, Neamţ, Prahova, Sălaj, Sibiu, Suceava, Timiș, Vâlcea şi Vrancea (26 prefecturi) – COD GALBEN.*

***Notă:*** *Centrul hidro-meteorologic din Ucraina, Ujgorod-Transcarpatia, anunţă cantităţi importante de precipitaţii, astfel că în seara de 3 și noaptea de 4 februarie, în regiunea Transcarpatia se preconizează cantități importante de precipitații sub formă de zăpadă şi lapoviță. Pe drumuri polei, depuneri de zăpadă umedă (alertă de gradul I, cod galben), ploi semnificative.*

**Valorile termice s-au menținut peste cele specifice perioadei** pe arii extinse în regiunile extracarpatice, în timp ce în restul teritoriului s-au situat în jurul mediilor multianuale. Ziua, cerul a fost temporar noros și pe suprafețe mici, în vest, nord, centru și est s-au semnalat precipitații slabe sub formă de ninsoare, iar în Banat și Crișana și lapoviță și ploaie.

Din orele serii, nebulozitatea s-a accentuat treptat dinspre vest și a cuprins, până dimineața, întreaga țară. În Banat, local în Oltenia, Muntenia și izolat în Moldova și Dobrogea au fost precipitații mixte, în Crișana au predominat ninsorile, iar în Transilvania și în Maramureș au fost doar ninsori. Cantitățile de precipitații au fost mai însemnate în vestul Carpaților Meridionali, în Carpații Occidentali şi nodul Crişanei, unde s-au înregistrat peste 20...25 l/mp. Vântul a suflat slab și moderat, cu intensificări la munte, în special pe creste, unde rafalele au fost în general de 80...110 km/h și zăpada a fost spulberată, dar pe alocuri și în zonele joase din centru, sud și est, cu viteze de 45...55 km/h. La ora 20 era strat de zăpadă la munte și măsura, în platformele stațiilor meteorologice, până la 197 cm în Munții Făgăraș, local în Transilvania (până la 25...27 cm), în Moldova și în jumătatea de nord a Munteniei (până la 17...21 cm), pe arii restrânse în Maramureș și Crișana (până la 5...6 cm) și cu totul izolat în Banat și Dobrogea (1...2 cm). Temperaturile maxime s-au încadrat între -1 grad la Joseni și Întorsura Buzăului și 9 grade la Drăgășani, Turnu Măgurele, Zimnicea, Alexandria, Giurgiu, Titu, București Filaret, București-Băneasa și Urziceni. La ora 6 se înregistrau valori termice cuprinse între -5 grade la Joseni și 6 grade la Calafat și Bechet.

*Observație: de ieri dimineață de la ora 6 au fost în vigoare 3 atenționări cod galben pentru fenomene meteorologice periculoase imediate, emise după cum urmează: 2 de către SRPV Bacău și 1 de către SRPV Cluj.*

**LA BUCUREŞTI**

**Valorile termice s-au menținut peste cele specifice datei.** Cerul a fost temporar noros, iar în a doua parte a nopții au fost precipitații slabe, predominant sub formă de ninsoare. Vântul a suflat slab și moderat. Temperatura maximă a fost de 8 grade la Afumați și de 9 grade la Filaret și Băneasa, iar la ora 6 se înregistra 1 grad.

 **3. Prognoza meteorologică în intervalul 04.02.2023, ora 09.00 – 05.02.2023, ora 09.00**

**ÎN ŢARĂ**

**Vremea va intra într-un proces de răcire** ce se va resimți în special la valorile termice nocturne. Cerul va fi mai mult noros și pe arii extinse se vor semnala precipitații predominant sub formă de ninsoare, exceptând pe parcursul zilei regiunile sudice și vestice, unde vor fi mixte. Izolat se va forma polei. Local cantitățile de precipitații vor fi însemnate în zona montană, cu precădere la altitudini mari în Carpații Meridionali, unde pe alocuri se vor depăși 25...35 l/mp și se va depune strat consistent de zăpadă. Temporar vântul va avea intensificări, mai susținute la munte, cu rafale de peste 80...90 km/h la altitudini mai mari de 1800 m, viscolind ninsoarea și scăzând vizibilitatea, precum și în prima parte a intervalului în jumătatea de vest, apoi în special în sud-est și vest, vitezele urmând sa fie, în general, între 55 și 65 km/h, amplificând senzația de rece. Temperaturile maxime se vor încadra între -1 și 9 grade, iar cele minime vor fi cuprinse, în general, între -10 și -1 grad. Pe areale mici va fi ceață cu depunere de chiciură.

**LA BUCUREŞTI**

**Cerul va fi mai mult noros** și trecător vor fi precipitații slabe sub formă de ninsoare, iar pe parcursul zilei și ploaie.

Vântul va sufla slab și moderat, cu intensificări noaptea, când la rafală se vor atinge viteze în general de 40...45 km/h.

Temperatura maximă va fi de 5...6 grade, iar cea minimă de -2...-1 grad.

**4. Buletin nivometeorologic pentru perioada 03.02.2023 ora 20 - 05.02.2023 ora 20, la altitudini de peste 1800 m**

**Fenomene meteo predominante: Ninsori însemnate, temporar viscolite. Ger.**

**Principalele mecanisme ce conduc la declanșarea avalanșelor: Zăpadă umedă**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC MARE (4)** | **RISC MARE (4)** |
| **MUNŢII BUCEGI** | **RISC MARE (4)** | **RISC MARE (4)** |
| **Munții Țarcu-Godeanu şi Parâng-Șureanu** | **RISC MARE (4)** | **RISC MARE (4)** |
| **CĂLIMANI-BISTRIȚEI** | **RISC ÎNSEMNAT (3)** | **RISC ÎNSEMNAT (3)** |
| **MUNȚII RODNEI** | **RISC ÎNSEMNAT (3)** | **RISC ÎNSEMNAT (3)** |
| **MUNȚII CEAHLĂU**  | **RISC MODERAT (2)** | **RISC MODERAT (2)** |
| **Munții Vlădeasa** | **RISC MODERAT (2)** | **RISC MODERAT (2)** |

**Evoluția vremii în intervalul 02-03.02.2023**

Vremea s-a încadrat în limitele normale ale acestei perioade. Cerul a fost mai mult noros. Temporar a nins în majoritatea masivelor, în Carpații Orientali în special pe versanții vestici, iar în cei Meridionali în special pe cei nordici. Cantitățile de precipitații au depășit pe arii restrânse 15-20 l/mp în Carpații Meridionali și în cei Occidentali și pe arii restrânse 10 l/mp în cei Orientali. Vântul a suflat moderat la altitudini mai joase, cu intensificări de 50-60 km/h în majoritatea masivelor, de 70-80 km/h pe crestele din Orientali și temporar de 100-120 km/h pe crestele din vestul Meridionalilor și din Occidentali, spulberând zăpada și depunând-o în zonele adăpostite și pe văi. S-a semnalat ceață asociată şi cu depunere de chiciură. Stratul de zăpadă a crescut în majoritatea platformelor meteo, mai ales în Carpații Occidentali, în vestul Carpaților Meridionali și

pe rama nordică a Munților Făgăraș, cu câțiva centimetri în nordul și pe rama vestică a Carpaților Orientali și în Munții Bucegi, fără variații importante în rest (creșteri de până la 20 cm la Bâlea-Lac și 11 cm la Stâna de Vale și Cuntu).

**În data de 03.02.2023, la ora 14:** stratul de zăpadă de pe platformele stațiilor meteorologice măsura:

**Carpaţii Meridionali:** 198 cm la Bâlea-Lac, 150 cm la Vf. Omu, 105 cm Vf. Țarcu, 83 cm Cuntu, 71 cm la Sinaia-1500, 65 cm la Parâng, 45 cm la Păltiniș, 36 cm la Predeal, 28 cm la Fundata.

**Carpaţii Orientali:** 106 cm la Vf. Călimani, 45 cm la Penteleu, 41 cm la Vf.Lăcăuți, 50 cm la Vf. Iezer, 50 cm la Bucin, 20 cm la Ceahlău-Toaca.

**Carpaţii Occidentali:** 62 cm Stâna de Vale, 40 cm la Semenic, 30 cm la Băișoara, 17 cm la Vf. Vlădeasa.

**Prognoza vremii în intervalul 03.02.2023, ora 20:00-05.02.2023, ora 20:00:**

Vremea se va răci, devenind geroasă. Cerul va fi mai mult noros şi va ninge pe arii extinse, în cursul acestei nopți în special în Carpații Occidentali și în cei Meridionali, unde local se vor atinge 15-25 l/mp, iar mâine și poimâine în toate grupele montane, cu cantități ce vor cumula local 15-20 l/mp și pe arii restrânse 25-35 l/mp pe rama nordică a Carpaților Meridionali. Stratul de zăpadă nou depus va fi local consistent.

Vântul va prezenta intensificări temporare de 50-60 km/h în toate masivele, iar în zonele înalte rafalele vor depăși trecător 70-90 km/h, viscolind ninsoarea și scăzând vizibilitatea. În zonele adăpostite și pe văi, se vor acumula cantități mai mari de zăpadă. Temporar se va semnala ceață, asociată și cu depuneri de chiciură.

Temperaturi prognozate în intervalul 03.02.2023 ora 20 - 05.02.2023 ora 20:

**Peste 1800 m: temperaturi minime**: în scădere de la -16..-10 grade la -20..-15 grade

**temperaturi maxime**: în scădere de la -10..-5 grade sâmbătă la -17..-12 grade

**Sub 1800 m: temperaturi minime**: în scădere de la -11..-5 grade la -17..-12 grade

**temperaturi maxime**: în scădere de la -7..-1 grade la -15..-10 grade

**Vânt la peste 2000 m:** din vest și nord-vest la noapte și mâine, cu viteze temporare de 80-100 km/h, apoi din sector predominant nordic cu viteze temporare de 80-90 km/h.

**Altitudinea izotermei de 0 grade**: spre sol.

**Evoluția stratului de zăpadă și a riscului de avalanșă**

**Munţii Făgăraş:** **RISC 4 - MARE**

La peste 1800 m, în ultimele 48 de ore s-a depus un strat însemnat de zăpadă pulver, ușoară și fără

coeziune între cristale și care a fost de aproximativ 30 cm pe versanții nordici. Acesta s-a depus peste stratul instabil prezent în zilele anterioare, de grosimi importante. Astfel, în partea superioară a stratului se întâlnește un strat cu rezistență scăzută, ce depășește pe majoritatea versanților 50-60 cm (îndeosebi pe versanții nordici) și care are o slabă coeziune între cristale, dar și față de crusta mai veche de gheață aflată dedesubt. În zona crestelor, sub zăpada proaspăt depusă, sunt formate plăci mai vechi de vânt și altele noi se vor forma pe versanții estici și sudici. Pe văi și în zonele adăpostite, sunt depozite însemnate, care ating 1-2 m, formate de asemenea din zăpadă cu rezistență scăzută și coeziune slabă între cristale. Stratul mai vechi, din profunzime, este format din zăpadă întărită, cu cruste subțiri de gheață intercalate.

Stratul însemnat de zăpadă de la suprafață, care va fi format din zăpada deja căzută, peste care se

va adăuga un nou strat de zăpadă pulver, va avea o coeziune slabă, astfel încât, pe pantele suficient de înclinate se vor putea declanșa spontan avalanșe de dimensiuni medii și mari, prin ruperea acestuia și alunecarea acestuia peste straturile mai vechi și întărite, riscul declanșării avalanșelor fiind amplificat chiar și la supraîncărcări mici.

Sub 1800 m stratul de zăpadă este de asemenea consistent și va mai crește. Pe pantele înclinate, stratul de la suprafață, care depășește pe alocuri 40-50 cm, va putea aluneca peste stratul mai vechi şi stabilizat, ducând la declanșarea de avalanșe de dimensiuni mici și medii, riscul declanșărilor fiind amplificat la supraîncărcări.

**Munţii Bucegi:** **RISC 4 - MARE**

La peste 1800 m, la suprafață întâlnim un strat consistent de pulver depus în ultimele 24 de ore și zăpada viscolită în zilele precedente pe văi și în troiene de grosimi considerabile. Stratul instabil din partea superioară a stratului are grosimi variabile, care ating și depășesc pe alocuri 30-50 cm, în special pe văi, în zonele adăpostite și pe anumite pante, iar troienele de zăpadă ating 1-2 m. Zăpada are rezistență scăzută și coeziune slabă între cristale, dar și față de stratul aflat dedesubt. În zona crestelor sunt formate multiple plăci de vânt, pe majoritatea versanților. Ninsorile din următoarele 48 de ore vor depune un strat nou, local consistent, în special pe versanții nordici. Stratul mai vechi, din profunzime, este format din zăpadă întărită, având intercalate multiple cruste de gheață. Pe pantele suficient de înclinate se pot declanșa spontan avalanșe de dimensiuni medii și mari, prin angrenarea stratului puțin rezistent de la suprafață peste straturile mai vechi și izolat dislocarea acestora, sau prin ruperea și alunecarea plăcilor de vânt din apropierea crestelor, riscul fiind amplificat la supraîncărcări.

Sub 1800 m, zăpada recent depusă depășește local 30-40 cm, în special la altitudini de 1500-1800 m. Deși ușor compactată, zăpada va putea aluneca uşor peste stratul mai vechi şi stabilizat, ducând la declanșarea de avalanșe dimensiuni mici și medii, riscul declanșării fiind amplificat la supraîncărcări.

**Munții Țarcu-Godeanu şi Parâng-Șureanu: RISC 4 - MARE**

În ultimele 48 de ore s-au depus 15-20 cm pe majoritatea versanților, iar pe anumite pante sau văi

cantitățile căzute au fost mai însemnate. Ninsorile din următoarele două zile vor duce la creșteri semnificative de strat, atât la peste 1800 m, unde stratul de zăpadă recentă are local grosimi de peste 40-50 cm, cu troiene mai consistente ce depășesc 1-2 m pe văi și pe pantele adăpostite, formate sub acțiunea vântului puternic, cât și sub 1800 m, unde stratul are în ansamblu 60-80 cm, în special între 1500 și 1800 m. Stratul de pulver din partea superioară este caracterizat de o rezistență scăzută și coeziune slabă între cristale. În zona crestelor sunt formate multiple plăci de vânt. Stratul mai vechi, aflat dedesubt, este format din zăpadă întărită, având intercalate cruste de gheață.

Pe pantele suficient de înclinate se pot declanșa și spontan avalanșe de dimensiuni medii și mari la

peste 1800 m, prin alunecarea stratului instabil de la suprafață peste straturile mai vechi, sau prin ruperea și alunecarea plăcilor de vânt din apropierea crestelor, riscul fiind amplificat la supraîncărcări oricât de mici.

Sub 1800 m, stratul puțin rezistent de la suprafață are local grosimi de 30-40 cm și va continua să

ningă, iar pe pantele înclinate acesta va putea aluneca peste stratul mai vechi şi stabilizat, ducând la declanșarea de avalanșe de dimensiuni medii, riscul declanșării fiind de asemenea amplificat la

supraîncărcări.

**Munţii Călimani-Bistriţei:** **RISC ÎNSEMNAT (3)**

La peste 1800 metri, în partea superioară a stratului se întâlnește un strat de zăpadă cu rezistență scăzută, care atinge pe alocuri 20-30 cm, format din zăpada acumulată din ninsorile căzute în ultimele zile, dar și din zăpada spulberată de vântul puternic. Va continua să ningă, local consistent. Pe versanții din zonele înalte sunt formate plăci de vânt, în special pe versanții estici, iar altele noi se vor forma inclusiv pe versanții sudici. În profunzime stratul vechi de zăpadă este compact și întărit, cu cruste subțiri în interior. Pe anumite pante și pe văile cu depozite mai mari de zăpadă, se pot declanșa avalanșe de dimensiuni mici și medii, prin alunecarea stratului depus în ultimele zile sau ruperea plăcilor de vânt, riscul fiind amplificat la supraîncărcări.

La altitudini mai mici de 1800 de metri, stratul de zăpadă este mai consistent pe versanții vestici, dar și pe văile unde vântul puternic a creat acumulări mai importante de zăpadă. Pe pantele suficient de înclinate, vor fi condiții pentru declanșarea unor avalanșe de dimensiuni mici și izolat chiar medii, prin alunecarea acestui strat mai recent peste cel vechi și compact, riscul declanșării avalanșelor fiind amplificat la supraîncărcări.

**Munţii Rodnei:** **RISC ÎNSEMNAT (3)**

La peste 1800 m, a nins moderat în ultimele 48 de ore și va continua să ningă. La suprafață se întâlnește un strat de zăpadă recentă, puțin rezistent și care depășește pe alocuri 25-30 cm, fiind chiar mai mare pe văi și în zonele adăpostite, unde zăpada a fost transportată de vântul puternic. În apropierea crestelor sunt formate plăci de vânt. Stratul vechi de zăpadă, din profunzime, este compactat și are cruste subțiri de gheață în interior.

Pe pantele și pe văile unde sunt depozite mari de zăpadă, se pot declanșa avalanșe de dimensiuni

mici și medii, prin alunecarea stratului puțin rezistent de la suprafață sau prin ruperea plăcilor de vânt, riscul fiind amplificat la supraîncărcări.

La altitudini mai mici de 1800 de metri, stratul de zăpadă recentă depășește local 20-25 cm, fiind constituit atât din ninsorile din ultimele zile, cât și din acumularea zăpezii spulberată de vânt de la altitudine. Pe văile unde vântul a creat acumulări mai importante de zăpadă vor fi condiții pentru producerea unor avalanșe de dimensiuni mici și izolat chiar medii, riscul declanșării acestora fiind de asemenea amplificat la supraîncărcări.

**Munţii Ceahlău:** **RISC 2 – MODERAT**

Stratul de zăpadă este relativ redus, dar în următoarele 48 de ore sunt așteptate ninsori moderate, care vor determina creșteri local mai însemnate ale stratului de zăpadă. Pe pantele suficient de înclinate sau pe văile adăpostite, unde sunt acumulări mai consistente, se pot declanșa curgeri sau avalanșe, în general de mici dimensiuni, prin alunecarea zăpezii din acumulări sau a celei care se va mai depune peste straturile mai vechi și întărite, sau prin ruperea și alunecarea unor plăci de vânt formate în apropierea crestelor, riscul fiind amplificat la supraîncărcări.

**Munţii Vlădeasa, Muntele Mare:** **RISC 2 – MODERAT**

Stratul de zăpadă a crescut semnificativ în ultimele zile, în special pe versanții vestici. În partea superioară a stratului se întâlnesc local până la 30-40 cm de zăpadă recentă, în special pe versanții

vestici sau pe văile unde a fost transportată de vânt de pe creste. În următoarele 48 de ore sunt așteptate ninsori moderate, local consistente, iar stratul va înregistra creșteri importante. Pe văi sunt prezente depozite mai însemnate de zăpadă.

Pe pantele suficient de înclinate și în văile adăpostite, unde sunt acumulări mai consistente, se pot declanșa curgeri sau avalanșe de dimensiuni mici și izolat chiar medii, prin alunecarea zăpezii proaspăt depuse peste stratul vechi și compact, sau prin ruperea și alunecarea unor plăci de vânt formate în apropierea crestelor, riscul fiind amplificat la supraîncărcări.

**Notă:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**ABA Argeş-Vedea** revine cu informații suplimentare referitor la poluarea accidentală produsă în 31.01.2023, ora 18.00, pe râul Argeș, amonte de acumularea Prundu, în zona Podul Viilor-Parcul Lunca Argeșului, datorită poluatorului – SC LIVAMAR SERVIS CAMIOANE, deversând, fără a avea cunoștiință că se vor polua apele, lichide periculoase cu conținut de produse petroliere (constituite din uleiuri uzate de diferite tipuri amestecate cu motorină și alți solvenți folosiți pentru spălarea pieselor și rezervoarelor auto, cantitatea estimativă de reziduri petroliere descărcată ilegal este estimată la 200 – 300 litri, irizațiile întinzându-se pe câteva sute de metri (atât pe valea locală cât și pe cursul r. Argeș) pe malul văii locale, menționând următoarele:

În data de 02.02.2023, FIR din cadrul SGA Argeș – ABA Argeș Vedea a colectat o parte din materialul de tip spill sorb și barajele absorbante montate pe Valea locală, acestea fiind depozitate în vederea neutralizării. Au fost continuate acțiunile de ecologizare a zonei, folosindu-se inca 36 kg material absobant de tip spill sorb și 60 m baraje absorbante.

Deasemenea a fost efectuată o nouă inspecție vizuală a luciului de apă al acumulării Golești, nefiind sesizate urme de irizații sau orice alte resturi de reziduri petroliere.

În data de 03.02.2023 se vor continua acțiunile de prelevare probe de apă în vederea efectuării analizelor de calitate a apei și inspecția în vederea ecologizării total a văii locale pe care s-a produs poluarea.

**REZULTATUL ANALIZELOR:**

1 In sectiunea: R.Arges podul Viilor(drum E 574) s-a inregistrat depasirea limitei corespunzatoare clasei a II-a de calitate (conform Ord. 161/2006) la substante extractibile.

Calitatea apei in aceasta sectiune s-a incadrat in clasa a V a de calitate (cu depasiri fata de limitele cls. a V-a de calitate la substante extractibile).

2. In sectiunea: R Arges, baraj Prundu-debarcader, s-au inregistrat depasiri fata de limitele clasei a II-a de calitate (conform Ord. 161/2006) la: CCOCr, amoniu si substante extractibile pentru proba de apa prelevata in ziua de 31.01.2023, iar pentru cea prelevata in ziua de 01.02.2023 la substante extractibile.

 Calitatea apei s-a incadrat in clasa a V-a de calitate (cu depasiri fata de limitele cls. a V-a de calitate la CCOCr, amoniu si substante extractibile).

3. In sectiunea: R Arges, aval Lac Golesti-50 m, atat pentru proba de apa prelevata in ziua de 31.01.2023 cat si pentru cea din 01.02.2023, **s-au inregistrat depasiri la substante extractibile** fata de limita corespunzatoare clasei a II-a de calitate (conform Ord. 161/2006).

Calitatea apei in aceasta sectiune s-a incadrat in ambele zile in clasa a V a de calitate (cu depasiri fata de limitele cls. a V-a de calitate la substante extractibile).

4. In sectiunea:Vale locala\_am.conf.R. Arges s-au inregistrat depasiri fata de limitele clasei a II-a de calitate (conform Ord. 161/2006) la: CCOCr, amoniu si substante extractibile.

 Calitatea apei s-a incadrat in clasa a V a de calitate (cu depasiri fata de limitele cls. a V-a de calitate la amoniu si substante extractibile).

5. Pentru proba de apa uzata prelevată din:Canal pluvial Valea Trivale\_ am. debusare r.Arges (apartinand SC Apa Canal 2000 S.A) se constata depasiri fata de limitele admise prin Autorizatia de gospodarire a apelor nr.262/25.11.2021 la: azot total si detergenti (agenti de suprafata anionici). Avand in vedere natura substantelor cu care s-a produs poluarea accidentala (deseuri lichide constituite din uleiuri uzate de diferite tipuri amestecate cu motorina si alti solvent) s-a hotarat ca pentru probele de apa prelevate sa se efectueze determinarea continutului de substante extractibile cu solvent organici si a hidrocarburilor petroliere(indice total hidrocarburi C10-C40).

**Notă:** Poluarea cu hidrocarburi petroliere poate afecta speciile de peşti, gasteropode, crustacee, fitoplancton şi zooplancton, dar si păsările şi mamiferele acvatice, care trăiesc la suprafaţa apei. Poluarea cu hidrocarburi diminueaza activitatea de fotosinteză a fitoplanctonului. Totodată, peştii care trăiesc în zone contaminate acumulează hidrocarburi în ţesuturile musculare, ceea ce îi face neconsumabili.

 Mentionam ca probele pentru determinarea hidrocarburilor petroliere (indice total hidrocarburi C10-C40) au fost trimise la Laboratorul National Bucuresti, rezultatele urmand sa ne fie comunicate.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 02.02.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 02.02.2023 – 03.02.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad: In județul Iași,** se menține Treapta III de restrictii:

 **Judetul Botosani:**

 - Se mentine situatia de restrictii in alimentarea cu apa pentru piscicultura la folosinta:

 \* S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judetul Iasi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni,corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

 **Judetul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

Direcția Comunicare